આ પૂર્વે ડૉ. વસંતકુમાર ભટ્ટે પાણિનીય વ્યાકરણ શાસ્ત્રનો ગહન અભ્યાસ કરીને, ગુજરાત રાજ્યમાં વ્યાકરણના અભ્યાસને લોકપ્રિય બનાવેલ છે. તથા સંસ્કૃત ભાષા-શિક્ષણ માટે “સંસ્કૃત વાક્યસંરચના” નામના ગ્રંથની પણ રચના કરી છે. તેમણે 40 જેટલા ભાષા-સાહિત્યના ગ્રંથોનું પ્રકાશન કર્યું છે, અને 150 થી અધિક સંશોધન-પત્રો પ્રકાશિત કર્યા છે. સરદાર પટેલ યુનિવર્સિટી અને ગુજરાત યુનિવર્સિટીમાં 35 વર્ષો સુધી કેવળ સ્નાતકોત્તર કક્ષાએ સંસ્કૃતના વિદ્યાર્થીઓને એમ. એ., એમ. ફિલ, અને પીએચ.ડી. માટે તૈયાર કર્યા છે. નેશનલ મિશન ફોર મેન્યુસ્ક્રિપ્ટ, નવી દિલ્હીના નિમંત્રણથી તેઓએ દેશની જુદી જુદી યુનિવર્સિટીઓમાં જઈને હસ્તપ્રત-વિજ્ઞાનની કાર્યશાળાઓમાં પ્રશિક્ષણ આપ્યું છે.